দিল্লিতে আন্দোলনের প্রস্তুতি, ঠাকুরনগরে অনশন ভাঙলেন অল ইন্ডিয়া মতুয়া মহা সংঘের সাধারণ সম্পাদক

উত্তর ২৪ পরগনা: এসআইআর-এর (SIR- Special Intensive Revision) প্রতিবাদে ও নিঃশর্ত নাগরিকত্বের দাবিতে উত্তর ২৪ পরগনার (North 24 Pargana) ঠাকুরনগরের (Thakurnagar) ঠাকুরবাড়িতে আমরণ অনশনে বসেছিলেন মমতা ঠাকুরের নেতৃত্বাধীন অল ইন্ডিয়া মতুয়া মহা সংঘ-এর সাধুগোছের প্রতিনিধিরা। অনশনের নবম দিনে আজ অনশন ভাঙলেন সংগঠনের সাধারণ সম্পাদক সুকেশ চৌধুরী।

আরও পড়ুন: জেলাগুলিতে ভোটারদের অস্তিত্ব খুঁজে পাচ্ছেন না! অভিযোগ BLO-দের

তবে অনশন থেকে সরে আসছেন না সংগঠনের সংজ্ঞাধিপতি ও রাজ্যসভার সাংসদ মমতা বালা ঠাকুর। তিনি জানিয়েছেন, “অধীর বাবু পরামর্শ দিয়েছেন আন্দোলন দিল্লিতে নিয়ে যেতে। আমাদেরও সেই পরিকল্পনা ছিল। অধিবেশনের আগে দিল্লিতে আন্দোলন হবে। সেখানে আন্দোলন করতে গেলে প্রস্তুতির দরকার আছে। অনশনে আমি বসে আছি, সাধারণ সম্পাদকও বসে থাকলে আন্দোলনের প্রস্তুতির কাজ কীভাবে হবে — সেই কারণেই সুকেশ চৌধুরী অনশন ভাঙলেন।”

অন্যদিকে, সুকেশ চৌধুরী বলেন, “সংগঠনের আন্দোলনকে আরও বিস্তৃত আকারে দিল্লিতে নিয়ে যাওয়া হবে। সেই প্রস্তুতির জন্যই অনশন ভেঙেছি। আমাদের দাবি স্পষ্ট, এসআইআর প্রত্যাহার করতে হবে এবং মতুয়াদের নিঃশর্ত নাগরিকত্ব দিতে হবে।”